
Kasutusloa väljastamine

1. ASJAOLUD JA MENETLUSE KÄIK

Pärast ehitustööde lõpetamist laekus läbivaatamiseks Hariduse tänav L4, katastritunnus 51101:004:0129, Hariduse tänav, katastritunnus 51101:004:0140, teeseaduse kohane teede vastuvõtuakt koos teeehituse tehniliste dokumentidega Hariduse tänavale Kangelaste pr. ristmikust kuni A.Puškini tn ristmikuni rekonstrueeritud sõidu- ja kõnniteedele ning rajatud välisvalgustusele kasutusloa väljastamiseks.

05.11.2013 Hariduse tänava ülevaatusel on avastanud järgmised puudused: liikluskorralduslik teekatte märgistus on tegemata; ehitustööde käigus lammutatud külgnevate kõnniteede katted ühenduskohtades uute katetega on taastamata; haljastustööd on tegemata; Hariduse tn 30 lasteaia sissesõidu kõrval vihmavee äravoolu peab korrigeerima (lisakaevu paigaldamine või teekalde muutmine). Avastatud puudused on kajastatud teede vastuvõtuaktis. Vastuvõtukomisjon otsustas, et seoses sügis-talve perioodi algusega avastatud puudused 2013. aastal likvideerida ei ole otstarbekas ning neid võib lugeda vaegtöödena. Vaegtööde kõrvaldamise tähtajaks komisjon määrab 30.05.2014. a. Vastuvõtukomisjoni liikmed ja esimees kinnitasid oma otsuse allkirjadega 05.11.2013 tööde vastuvõtuaktil.

Teeseaduse § 22 lõike 4 kohaselt rekonstrueeritud Hariduse tänavale võib väljastada teekasutusloa, mis ei laiene tee märgistusele, haljastustöödele, ehitustööde käigus lammutatud katete taastamisele.

2.   ÕIGUSLIKUD ALUSED

2.1.
Teeseaduse § 22 lõike 1 kohaselt tee kasutamiseks annab loa tee-ehitusloa andja.
2.2.
Majandus- ja kommunikatsiooniministri 14.10.2008 määruse nr 87 „Tee- ehitusloa ja teekasutusloa andmise kord ja vormid“ § 6 lõike 1 kohaselt teekasutusloa koostab ja annab ehitus- või remonditööde vastuvõtuakti alusel tee-ehitusloa väljaandja, ning lõike 3 kohaselt teekasutusloa võib anda tööde vastuvõtuakti alusel ka valminud teeosale, kui see on vajalik ja võimalik ning kui on tagatud liiklusohutus.
2.3.
Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.   OTSUS    
3.1.Väljastada kasutusluba Hariduse tänav L4, katastritunnus 51101:004:0129, Hariduse tänav L5, katastritunnus 51101:004:0140, Hariduse tänavale Kangelaste pr. ristmikust kuni A.Puškini tn ristmikuni rekonstrueeritud sõidu- ja kõnniteedele ning rajatud välisvalgustusele.
3.2. Kohustada Arhitektuuri- ja Linnaplaneerimise Ameti Linnakeskkonna osakonna vaegtööde kõrvaldamist korraldada kuni 30.05.2014. a. 

4.    RAKENDUSSÄTTED
4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30    

 päeva jooksul arvates korralduse teatavakstegemisest.

